पुष्प व बांदनवार से शृंगारित मंदिर परिसर में भजन-कीर्तन की शुरुआत में मंदिर के व्यवस्थापक सज्जन पाराशन ने गणेश वंदना की और बाद में मेहंदी ओ मेहंदी इतना बताना, कौनसा काम किया मैया ने, खुश होकर तुमको हाथ में थाम लिया...भजन की प्रस्तुति भी दी। वहीं, स्थानीय गायक मुकेश दाधीच ने एक के बाद एक कई भजनों की प्रस्तुति दी। राणी सती दादी के शृंगारित दरबार के समक्ष इस दौरान अखण्ड ज्योत, छप्पनभोग, पुष्पवर्षा आदि के आयोजन भी समिति की ओर से किए गए। वहीं, रविवार सुबह पांच बजे धोक-जात व शाम को ज्योत प्रज्ज्वलित कर दादी की सखियां भजनों की प्रस्तुति देगी।